রেলপথ মন্ত্রী মুজিবুল হক জানিয়েছেন, এবার ঈদ উপলক্ষে ৯ জোড়া বিশেষ ট্রেন দেওয়া হয়েছে। এবার সর্বমোট ১ হাজার ৪০২টি কোচ চলাচল করবে এবং ২২৯টি লোকোমোটিভ ব্যবহার করা হবে। বিশেষ ট্রেনগুলো হলো- দেওয়ানগঞ্জ স্পেশাল : ঢাকা-দেওয়ানগঞ্জ-ঢাকা, চাঁদপুর স্পেশাল-১, চাঁদপুর স্পেশাল-২, রাজশাহী স্পেশাল, দিনাজপুর স্পেশাল : দিনাজপুর-ঢাকা-দিনাজপুর, লালমনিরহাট স্পেশাল : ঢাকা-লালমনিরহাট-ঢাকা, খুলনা এক্সপ্রেস : খুলনা-ঢাকা-খুলনা, শোলাকিয়া স্পেশাল-১ : ভৈরববাজার-কিশোরগঞ্জ-ভৈরববাজার, শোলাকিয়া স্পেশাল-২ : ময়মনসিংহ-কিশোরগঞ্জ-ময়মনসিংহ। রেলসূত্র জানায়, রেলওয়েতে প্রতিদিন ২ লাখ ৬০ হাজার যাত্রী চলাচল করে। তবে ঈদুল আজহা উপলক্ষে দৈনিক ৩ লাখ যাত্রী চলাচল করবে।